Limbažos

**PASKAIDROJUMA RAKSTS**

**Limbažu novada pašvaldības domes 2021. gada 25. novembra saistošajiem noteikumiem Nr.31**

**„Par Limbažu novada pašvaldības palīdzību dzīvojamo telpu jautājumu risināšanā””**

|  |  |
| --- | --- |
| **Paskaidrojuma raksta sadaļas** | **Norādāmā informācija** |
| 1. Īss projekta satura izklāsts | **Likuma "Par pašvaldībām" 43.panta trešā daļa nosaka, ka pašvaldības dome ir tiesīga izdot sasitošos noteikumus, lai nodrošinātu pašvaldības autonomo funkciju un brīvprātīgo iniciatīvu izpildi. Atbilstoši likuma "Par palīdzību dzīvokļa jautājumu risināšanā" 6.panta otrajai daļai, 7.panta sestajai daļai, 14.panta pirmās daļas 6.punktam un astotajai daļai, 15.pantam, 21.1 panta otrajai daļai, 21.2 panta otrajai daļai, 24.panta pirmajai daļai, ar saistošajiem noteikumiem tiek noteikts personu loks, kuras ir tiesīgas saņemt palīdzību dzīvojamo telpu jautājumu risināšanā.**  **Lēmumu par palīdzības sniegšanu dzīvokļa jautājumu risināšanā pieņem attiecīgās pašvaldības domes deleģēta institūcija, ievērojot šā likuma noteikumus un pašvaldības domes saistošos noteikumus. Dokumentus, kas nepieciešami, lai apliecinātu personas tiesības saņemt palīdzību dzīvokļa jautājumu risināšanā, pašvaldība nosaka saistošajos noteikumos. Likuma “Par sociālajiem dzīvokļiem un sociālajām mājām” 5.pants un 6.pants nosaka: - Personas (ģimenes), kurām ir tiesības īrēt sociālos dzīvokļus; - Kārtību, kādā personu (ģimeni) atzīst par tiesīgu īrēt sociālo dzīvokli, nosaka attiecīgās pašvaldības dome.** |
| 2. Projekta nepieciešamības pamatojums | Ar šo saistošo noteikumu izdošanu tiek noteikta vienota kārtība par dzīvokļu palīdzības sniegšanas un piešķiršanas kārtību Limbažu novadā. Saistošajos noteikumos ir noteikta kārtība, kādā izskata iesniedzamos dokumentus un pieņem lēmumus par dzīvojamās telpas izīrēšanu.  Saistošo noteikumu mērķis ir nodrošināt sociāli mazaizsargāto pašvaldības iedzīvotāju intereses, sniedzot palīdzību dzīvokļu jautājumu risināšanā. |
| 3. Informācija par plānoto projekta ietekmi uz pašvaldības budžetu | Saistošo noteikumu ietekme uz pašvaldības budžetu – maznozīmīga. |
| 4. Informācija par administratīvajām procedūrām | Nav attiecināms. |
| 5. Informācija par konsultācijām ar privātpersonām | Saistošo noteikumu izstrādes procesā konsultācijas ar privātpersonām nav veiktas. |

Limbažu novada pašvaldības

Domes priekšsēdētājs /paraksts/ D.Straubergs