Limbažos

**PASKAIDROJUMA RAKSTS**

**Limbažu novada pašvaldības domes 2021. gada 25. novembra saistošajiem noteikumiem**

**Nr. 26**

**“Par Limbažu novada pašvaldības pabalstu aizgādnībā esošu pilngadīgo personu aizgādņiem”**

|  |  |
| --- | --- |
| **Paskaidrojuma raksta sadaļa** | **Informācija** |
| 1. Projekta nepieciešamības pamatojums | Izdoti saskaņā ar likuma „Par pašvaldībām” 15. panta pirmās daļas 8. punktu un 43. panta trešo daļu.  Pēc Administratīvi teritoriālās reformas kopš 2021. gada 1. jūlija Limbažu novadu veido bijušais Salacgrīvas, Alojas un Limbažu novads. Šobrīd spēkā ir minētās teritorijās izdotie saistošie noteikumi, kas nosaka atbalstu aizgādnībā esošu pilngadīgu personu aizgādņiem, kā arī saistošie noteikumi, kuri nosaka atbalstu aizbildņiem.  Sociālo pakalpojumu un sociālās palīdzības likuma Pārejas noteikumu 40. punkts nosaka, ka ne ilgāk kā līdz 2021. gada 31. decembrim piemērojami esošie pašvaldību saistošajos noteikumos noteiktie sociālās palīdzības pabalstu veidi, bet Pašvaldībām ir pienākums izdod jaunus saistošos noteikumus attiecība uz sociālās palīdzības saņemšanu, kuri ir spēkā no 2022. gada 1. janvāra.  Aizgādņiem netiek paredzēts atbalsts no valsts, tāpēc, izvērtējot prioritātes, būtisks ir atbalsts no pašvaldības. Aizbildņus, savukārt, atbalsta valsts, izmaksājot gan pabalstu par aizbildņa pienākumu pildīšanu, gan pabalstu aizbildnim par bērna uzturēšanu.  Viena vienota normatīvā akta izdošana Limbažu novada administratīvajā teritorijā nodrošinās skaidru un pārskatāmu sociālā pabalsta saņemšanas kārtību aizgādņiem, savukārt līdzšinējie Limbažu novada domes 2014. gada 27. februāra saistošie noteikumi Nr. 9 “Par Limbažu novada pašvaldības pabalstu aizbildnim”, zaudēs spēku. |
| 2. Īss projekta satura izklāsts | Saistošie noteikumi nosaka Limbažu novada pašvaldības brīvprātīgās iniciatīvas sociālās palīdzības pabalstu, kuru izmaksā aizgādnībā esošu pilngadīgo personu aizgādņiem, apmēru, kā arī pabalsta piešķiršanas un izmaksas kārtību. |
| 3. Informācija par plānoto projekta ietekmi uz pašvaldības budžetu | Saistošo noteikumu izpildei tiek plānoti finanšu resursi Limbažu novada pašvaldības budžetā. Tiek prognozēts, ka 2022. gadā noteikumos noteiktajam pabalstam ir nepieciešami naudas līdzekļi par kopējo summu **12 600 euro, atbalstot 35 personas**. |
| 4. Informācija par plānoto projekta ietekmi uz uzņēmējdarbības vidi pašvaldības teritorijā | Nav attiecināms. |
| 5. Informācija par administratīvajām procedūrām | Noteikumu piemērošanai jāvēršas Limbažu novada Sociālajā dienestā. |
| 6. Informācija par konsultācijām ar privātpersonām | Nav notikušas. |

Limbažu novada pašvaldības

Domes priekšsēdētājs /paraksts/ D. Straubergs